
eni Arnica TP 46 este un fluid hidraulic formulat cu ulei de bază mineral “grupa II” și aditivi selecționați, fără cenușă destinat, în special, în presele din industria materialelor ceramice.
eni Arnica TP 46 posedă proprietăți remarcabile antioxidante care îi asigură performanțe și intervale de schimb mai lungi decât ale uleiurilor minerale standard și ale unor uleiuri sintetice.

Caracteristici (valori tipice)
	eni Arnica TP 46

	Viscozitate cinematică la 40 °C
	mm²/s 
	45

	Viscozitate cinematică la 100 °C
	mm²/s 
	7,5

	Indice de viscozitate
	-
	132

	Punct de inflamabilitate P.M. (vas închis)
	°C
	209

	Punct de curgere
	°C
	- 45

	Densitate la 15 °C
	g/cm3
	0,8626


Proprietăţi şi performanţe

· eni Arnica TP 46 a fost formulat pentru instalațiile de transmitere a energiei în care uleiul hidraulic constituie fluidul funcțional.  De asemenea, uleiul asigură lubrifierea adecvată a tuturor componentelor în mișcare din circuitul hidraulic.
· Rezistența excelentă la oxidare este demonstrată prin încercările pe standuri conform DIN 53587 și ASTM D 2272 (RVPOT) în urma cărora pentru eni Arnica TP 46 s-au obținut valori duble în comparație cu produse de referință, de același tip, existente pe piață.
· Indicele de viscozitate ridicat micșorează modificările viscozității în domeniul normal al temperaturilor de operare asigurând astfel un debit constant, pierderi scăzute prin frecare, un bun randament hidraulic și protecție împotriva apariției cavitației.
· Punctul de curgere scăzut permite utilizarea într-un domeniu termic larg și operarea la temperaturile scăzute impuse de condițiile de lucru.
· eni Arnica TP 46 posedă bune proprietăți anti-uzură, demonstrate prin testul FZG, trecând treapta 11 de încărcare. Această proprietate asigură randamentele și duratele de utilizare mărite pentru pompele cu palete, cu pistoane axiale și disc înclinat, dar și pentru toate părțile în mișcare din circuitul hidraulic. 
· Proprietățile remarcabile anticorozive și antirugină protejează suprafețele metalice din interiorul sistemului hidraulic prevenind formarea particulelor de oxizi metalici și produse acide care pot iniția degradarea uleiului.
· Proprietățile antispumante și de eliminare rapidă a aerului antrenat asigură bune performanțe pentru pompe și sistemele de control reducând „efectul diesel” datorat comprimării bulelor de aer antrenate.
· Performanțele excelente de filtrabilitate sunt demonstrate prin rezultatele obținute cu testul ISO (cu și fără apă) și testul Denison TP o2100 DRY.
· eni Arnica TP 46 nu permite particulelor carbonoase datorate, în primul rând, efectului diesel, să provoace funcționări defectuoase, uzuri și blocarea rapidă a filtrelor.
· eni Arnica TP 46 posedă o excelentă dezemulsionare (ASTM D 1401, 15 min.-40/37/3) permițând apei și altor contaminanți să se separe rapid din ulei în rezervor.
· eni Arnica TP 46 este compatibil cu toate materialele comune de etanșare

Utilizări 

Datorită formulării sale speciale și originale, eni Arnica TP 46 este recomandat, în special, pentru presele din industria materialelor ceramice.
eni Arnica TP 46 poate fi utilizat și pentru alte aplicații unde ciclurile rapide de operare pot forma depuneri care să provoace uzuri și/sau blocarea filtrelor.  


Specificaţii 

eni Arnica TP 46  îndeplinește cerinţele următoarelor specificaţii și clasificări:

· ISO – L- HM
· DIN 51524/2 HLP

